AIŠKINAMASIS RAŠTAS

Dėl Molėtų rajono savivaldybės infrastruktūros plėtros rėmimo programos komisijos sudėties ir darbo reglamento patvirtinimo

1. **Parengto tarybos sprendimo projekto tikslai ir uždaviniai:**

Sprendimo projektas parengtas vykdant Lietuvos Respublikos vietos savivaldos įstatymo, Lietuvos Respublikos savivaldybių infrastruktūros plėtros įstatymo nuostatas, kad savivaldybės tarybos kompetencija yra tvirtinti savivaldybės infrastruktūros plėtros rėmimo programos komisijos (toliau – Komisija) sudėtį. Vadovaujantis Lietuvos Respublikos savivaldybių infrastruktūros plėtros įstatymo 12 straipsnio 7 dalimi Komisiją sudaro ne mažiau kaip septyni asmenys. Į Komisijos sudėtį įtraukiami savivaldybės administracijos valstybės tarnautojai, kurių funkcijos tiesiogiai nesusijusios su savivaldybės infrastruktūros plėtros organizatoriaus funkcijomis. Sprendimo projekto tikslas yra Komisijos sudėties atitikimas teisės aktams.

1. **Siūlomos teisinio reguliavimo nuostatos:**

Naujos teisinio reguliavimo nuostatos šiuo tarybos sprendimu nesiūlomos.

1. **Laukiami rezultatai:**

Pasinaudodama savivaldybės tarybos suteiktais įgaliojimais, Lietuvos Respublikos savivaldybių infrastruktūros plėtros įstatymo, Molėtų rajono savivaldybės infrastruktūros plėtros rėmimo programos komisijos darbo reglamento nuostatomis, Komisija nagrinės klausimus, rengs išvadas dėl priemonių plano ir Programos lėšų panaudojimo plano atitikties galiojantiems teritorijų planavimo dokumentų sprendiniams, patvirtintiems strateginiams savivaldybės plėtros planams, rengs išvadas dėl Programos lėšų panaudojimo pagrįstumo. Komisijos sudėtis atitiks Lietuvos Respublikos savivaldybių infrastruktūros plėtros įstatymo 12 straipsnio 7 dalies reikalavimus.

1. **Lėšų poreikis ir jų šaltiniai:**

Sprendimui įgyvendinti lėšų nereikia.

1. **Kiti sprendimui priimti reikalingi pagrindimai, skaičiavimai ar paaiškinimai:**

Nėra.